# 99942 Apophis

### Izvor: Wikipedija

(99942) Apophis
Otkriće
Otkrio | Roy A. Tucker, David J. Tholen i Fabrizio Bernardi
Datum otkrića | 19. lipnja 2004
Mjesto otkrića | ?
Privremena oznaka | 2004 MN 4
Kategorija | Aten
Orbitalni elementi Epoha 26. studenog, 2005 (JD 2453700.5)
Ekscentricitet (e) | 0.191
Velika poluos (a) | 137.992 Gm (0.922 AJ)
Perihel (q) | 111.633 Gm (0.746 AJ)
Afel (Q) | 164.351 Gm (1.099 AJ)
Orbitalni period (P) | 323.587 d (0.89 a)
Prosječna orbitalna brzina | 30.73 km/s
Inklinacija (i) | 3.331°
Longit. uzl. čvora (Ω) | 204.466°
Argument perihela (ω) | 126.364°
Srednja anomalija (M) | 111.000°
Fizičke osobine
Dimenzije | ~300 m (procjena)
Masa | 5·1010 kg (procjena)
Gustoća | ? g/cm³
Gravitacija na površini | ?
Brzina oslobađanja | ?
Period rotacije | ? d
Spektralna klasa | ?
Apsolutna magnituda | 19.2
Albedo | ?
Prosječna površinska temperatura | ~290 K (ako je albedo=0.1)

Asteroid 99942 Apophis

99942 Apophis, prije znan kao i 2004 MN4, je jedan od Zemlji bliskih asteroida koji je prouzročio zabrinutost astronoma u prosincu 2004. kada su prvotna mjerenja putanje otkrile da postoji relativno visoka vjerojatnost da će pogoditi Zemlju 2029. Vjerojatnost udara za petak 13. travnja 2029. su u jednom trenutku dosegnule čak 1:36 (2.7%), no naknadna su mjerenja dovela do preciznijeg izračuna putanje, te se ipak pokazalo da će 2029. doći do bliskog susreta, a ne do sudara.

No, opasnost od udara 13. travnja 2036. još nije otklonjena. Dosadašnja mjerenja daju vjerojatnost udara 2036. godine 1:45 000. Ova relativno visoka vjerojatnost je zadržala Apophisa na 1. razini na torinskoj ljestvici opasnosti od udara. Preciznu putanju asteroida iza 2029. će biti praktički nemogoće odrediti sve do 2029. godine kada će asteroid u bliskom susretu sa zemljom značajno promijeniti svoju putanju.

## [uredi] Osnovni podaci

Asteroid 99942 Apophis pripada grupi Atena. Period njegovog ophoda oko Sunca je 323 dana a njegova putanja križa Zemljinu putanju na dva mjesta. Duljina asteroida se procjenjuje na između 320 i 415 metara, a masa na 46 milijuna tona.

Otkriven je 19. lipnja 2004. od skupine znanstvenika. To su Roy A. Tucker, David J. Tholen i Fabrizio Bernardi iz grupe za potragu asteroida koju je osnovala NASA na sveučilištu na Havajima. Ova grupa je promatrala dvije noći. Novi objekt je dobio naziv 2004 MN4. Novo ime Apophis je dobio po grčkom imenu za egipatskog boga Apepa, „uništavača“, koji se skriva u mračnom podzemlju i pokušava uništiti Sunce tijekom noći.

## [uredi] Bliski prolasci

Nakon otkrića, znanstvenici iz NASA-e, sveučilišta u Pizi iz Italije te sveučilišta iz Valladolida iz Španjolske su došli do zaključka da će sljedeći bliski susret tog asteroida i Zemlje biti 13. travnja 2029. tog datuma će postati tako blještav da će njegova magnituda postati 3.3 te će biti vidljiv golim okom sa kontinenata Europe, Afrike i Azije. Prvotna vjerojatnost udara asteroida na Zemlju je procijenjena na 2.7 % (1 naprema 37) što je prouzročilo da se podigne na razinu 4 od 10 na ljestvici Torinove opasnosti od udara. To su najveće vrijednosti koje je ijedan objekt ikada dobio na toj ljestvici.

### [uredi] Male šanse za udar

Ipak, s vremenom su mjerenja i novi podaci postali precizniji te su otkrili da su šanse da se sudari sa Zemljom ipak male, i za 2029. i za 2036. godinu. 27. prosinca 2004. su astronomi izračunali da je prijetnja zapravo 0.004 % čime je spušten na razinu 0 na Torinovoj ljestvici. Kada jednom prođe Zemljinu orbitu 2029. - na sigurnoj udaljenosti od 35.000 kilometara - njegova će se putanja promijeniti pa će se tek utvrditi njegova buduća kretanja po svemiru. Prvotne procjene o križanju putanja uznemirile su znanstvenike jer bi objekt takve veličine padom na Zemlju prouzročio eksploziju jačine od 880 megatona. Primjerice, Tunguska eksplozija 1908. je imala snagu od samo 20 megatona. Na sreću, šanse da padne na naš planet ipak su neznatne.

## [uredi] Vanjske poveznice

- Analiza NASA-e
- Članak o asteroidu koji će blisko proći kraj Zemlje
- Asteroid će biti vidljiv golim okom 2029.
- Opasnost od udara 2035.

Dobavljeno iz "http://hr.wikipedia.org../../../9/9/9/99942_Apophis_f314.html"

Kategorija: Asteroidi

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Български
- Català
- Česky
- Dansk
- Deutsch
- Ελληνικά
- English
- Español
- Suomi
- Français
- עברית
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Slovenčina
- Svenska
- Tiếng Việt
- 中文